cyanic-selkie/wikianc huggingface dataset:
Helge Solum Larsen
Etter valet blei han leiar av Kommunalstyret for byutvikling i Stavanger og fylkesutvalgsmedlem i Rogaland. Den 7. februar 2012 trekte Helge Solum Larsen seg som nestleiar av Venstre, men fullførte perioden som folkevald til det nye fylkestinget og bystyret kom på plass hausten 2015. Bakgrunnen var ei valdteksanklage som førte til sikting og seinare henlegging.
Solum Larsen døydde plutseleg den 18. desember 2015, etter ei hjernebløding.
Den polske arvefølgjekrigen
Den polske arvefølgjekrigen (1733-1738) var ein europeisk storkrig som starta som ein polsk borgarkrig over kven som skulle vere etterfølgjaren til Augustus II, konge av Polen. Frankrike og Spania, dei to Bourbon-maktene, prøvde å bremse makta til austerrikske habsburgarane i Vest-Europa, og det same gjorde kongedømet Preussen. I aust mobiliserte Sachsen og Russland for å støtte den eventuelle polske sigerherren. Etter nokre kampar i Polen tok August III, som i tillegg til Russland og Sachsen, hadde politisk støtte hos habsburgarane.
Dei store felttoga i krigen skjedde utanfor Polen. Bourbonane, støtta av Karl Emmanuel III av Sardinia, prøvde å ta isolerte Habsburg-moråde. I Rhinland tok Frankrike hertugdømet Lorraine, og i Italia fekk Spania kontroll over kongedøma Napoli og Sicilia (som dei hadde tapt i den spanske arvefølgjekrigen), medan det skjedde få byte av landområde i Nord-Italia, trass i blodige felttog. Storbritannia var motvillige til å støtte Habsburg-Austerrike og dette skapte store sprekkar i den engelsk-austerrikske alliansen, og kan ha vore medverkande til at Austerrike mislukkast i krigen.
Sjølv om ein oppnådde ein foreløpig fredsavtale i 1735, enda ikkje krigen formelt før med freden i Wien i 1738 der August III vart stadfesta som konge av Polen og motstandaren Stanisław Leszczyński (som i røynda ikkje hadde fått noko utanlands militærstøtte) fekk hertugdømet Lorraine. Frans Stefan, hertugen av Lorraine, fekk storhertugdømet Toscana som kompensasjon for tapet av Lorraine. Hertugdømet Parma gjekk til Austerrike, medan Karl av Parma tok kronene Napoli og Sicilia, noko som førte til at Bourbon-familiane fekk større område. Polen gav òg opp kravet sitt på Livland og direkte kontroll over Hertugdømet Kurland og Semigallen, men det vart verande eit polsk len, sjølv om det kom inn under russisk påverknad.
Polsk arvefølgje
Den tidlegare polske kongen Stanisław Leszczyński håpte å verte gjenvald som konge ein gong til etter at fienden hans, August II av Sachsen, ikkje klarte å gjere den polske krona arveleg i familien sin. Tretti år tidlegare hadde Stanisław Leszczyński vorte sett inn som konge av polen av kong Karl XII av Sverige då Sverige dominerte i området under den store nordiske krigen, og vart kasta ut etter Poltava av dei sigrande russarane. Stanisław fekk støtte av svigersonen sin, kong Ludvig XV av Frankrike, som håpte å fornye den gamle alliansen med Polen og på den måten balansere Russland og Austerrike i Nord- og Aust-Europa.
Franske mål
Den franske statsministeren kardinal Fleury såg den polske striden som ein sjanse til å slå eit slag mot den austerrikske makta i vest utan å framstå som angripar. Han brydde seg lite om kven som vart ny konge av Polen, men å støtte kongen sin svigerfar virka sympatisk, og han håpte og nytte krigen for å audmjuke austerrikarane, og kanskje sikre seg Hertugdømet Lorraine, som franskmennene lenge hadde ønskt. Lorraine var under hertug Frans Stefan, som var venta å gifte seg med keisarinne Karl si dotter, Maria Teresia. Dette ville føre den austerrikske makta farleg nær den franske grensa.
Ludvig XV gjekk saman med onkelen, kong Filip V av Spania, som håpte å skire område i Italia for sønene sine gjennom sitt andre ekteskap med Elizabeth Farnese. Særleg håpte han å sikre seg Mantova for den eldste sonen Don Carlos, som alt var hertug av Parma, og eit håp om å få tak i Storhertugdømet Toscana, og kongedøma Napoli og Sicilia for den yngste sonen Don Felipe. Dei to bourbonske monarkane fekk òg støtte frå Karl Emmanuel III av Savoie, som håpte å få det austerrikske Hertugdømet Milano.
Sjølv om austerrikarane hadde håpt på støtte frå dei maritime stormaktene Storbritannia og Nederland vart dei skuffa, sidan både nederlendarane og britane ønskte å halde seg nøytrale. Franskmennene ønskte ikkje å provosere dei og heldt seg unna Dei austerrikske Nederlanda. Austerrikarane stod dermed i realiteten utan effektive allierte. Deira russiske og saksiske allierte var stort sett opptekne med å avslutte det polske felttoget. Keisaren stolte ikkje på Fredrik Vilhelm I av Preussen, som var villig til å gje støtte, men berre nominelt. Bayern og andre mellomstore tyske statar ønskte å halde seg nøytrale på grunn av ein allianse med Frankrike, og dermed var berre eit par små tyske statar att - Kurfyrstedømet Hannover, der Georg II var villig til å hjelpe i rolla som kurfyrste.
Polen
August II døydde 1. februar 1733, og den polske adelen, leia av primasen Teodor Potocki, kalla inn til val. Russarane og austerrikarane såg den sterke støtta som Leszczyński fekk og gav opp støtta si til Emmanuel av Portugal, og vendte seg mot Fredrik August av Sachsen, sonen til den tidlegare kongen, og det einaste rimelege alternativet. Dei russiske og austerrikske hærane var mobiliserte for å true valforsamlinga, men dei valde likevel Leszczyński.
Russarane, leia av von Münnich, tok raskt Warszawa og sette August på trona, medan Stanisław vart tvungen på flukt til Danzig i Preussen, i dag Gdańsk i Polen, der han var omleira ein periode av ein russisk-saksisk hær. Danzig var okkupert i juni 1734 og Stanisław flykta til svigersonen sin i Frankrike.
Krigen i Polen var stort sett over og var ein utvetydig siger for russarane og kandidaten deira. Ei gruppe adelsmenn som støtta Stanisław danna Dzikow-forbundet (1734) og under kommandanten deira, Adam Tarło, prøvde dei å kjempe mot russarane og saksarane, utan stort hell.
Rhinland
Trass i ein rask russisk siger enda ikkje krigen. Krigen skulle verte ein katastrofe for austerrikarane. Sidan Nederland heldt seg nøytrale, vart krigen kjempa på to frontar, ved Rhinen og i Italia. Rhinfelttoget vart det siste for to store generalar av den førre generasjonen, fyrst Eugene av Savoie og hertugen av Berwick — sistnemnde vart drepen i omleiringa av Philippsburg — samt den første gongen den unge kronprinsen av Preussen deltok i krig, Fredrik den store. Franskmennene fekk størt suksess her og dei køyrte over Lorraine og erobra den viktige festninga i Philippsburg på høgresida av Rhinen.
Fredsavtalen
Karl III av Spania vart tvungen til å gje opp kravet sitt om Toscana, men òg hertugdømet Parma, som han tidlegare hadde eigd. Desse kom under austerriksk styre, men han var rikt kompensert som konge av Napoli og Sicilia. Filip av Parma fekk lite og ingenting. Sjølv om kampane stoppa etter den første freden i 1735, kom ikkje den endelege fredsavtalen i stand før den siste av Medici-familien døydde i Toscana, Gian Gastone i 1737.
Franskmennene (og deira allierte) håpte no på gode forhold til austerrikarane og anerkjende den pragmatiske sanksjonen, som ville la dotter til keisar Karl, Maria Tersia overta etter han. Dette viste seg å vere ein falsk garanti, og franskmennene valde å blande seg inn i då Karl døydde i 1740. Frankrike fekk Lorraine frå den tidlegare polske kongen, då Stanisław døydde i 1766.
I Polen sa Stanisław frå seg trona i 1736, medan August III erklærte generell amnesti for Stanisław.
Gwda
Gwda er ei elv i Polen. Ho er 146 km lang og startar ved Wierzchowosjøen, nordaust for Szczecinek. Den øvre delen av elva renn gjennom mange innsjøar. Ho renn gjennom byen Piła.
Gwda var ein av dei reinaste elvane i Polen i 1975, men etter den tid har vatnet vorte dårleg på grunn av at byar slepp ut rå kloakk og fabrikkar spyler ut kjemikaliar og olje i elva.
Counterparts
Counterparts er det 15. albumet utgjeve av det kanadiske progressive rockebandet Rush. Albumet kom ut i 1993 på Atlantic Records.
Tekstmessig held Counterparts fram trenden med mørke og emosjonelle tema; det tar mellom anna opp vanskelege tema som kriminalitet. Likevel viderefører Counterparts det generelle konseptet omkring ambisjon, tungsinn og kjærleik på songar som «Nobody's Hero», «Speed of Love» og «Cold Fire».
Lister
Album - Billboard (Nord-Amerika)
Wuwei (fleirtyding)
Wuwei kan visa til:
Bondeungdomslaget i Oslo
Bondeungdomslaget i Oslo (BUL i Oslo) er eit lokallag av Noregs Ungdomslag (NU) og Noregs Mållag, skipa 15. oktober 1899. Laget har til føremål å "samla norsklyndt bondeungdom til samvære og samarbeid på heimleg grunn og gjeva landsungdom i hovudstaden vern og hjelp. Laget vil auka vyrdnaden for bonden og bondeyrket og arbeida for atterreising av det norske folkemålet, for edruskap og for nasjonalt sjølvstende i alle leider".
Per Tore Woie
Per Tore Woie er ein norsk politikar (Venstre) frå Arendal. Han er utdanna cand. mag. frå Universitetet i Oslo med mastergrad frå London School of Economics. Frå 1992 til 1994 var han leiar for Unge Venstre etter å ha sete i sentralstyret sidan 1990. Frå 1995 til 1997 arbeidde han som politisk rådgjevar for Venstre si stortingsgruppe. I sentrumsregjeringa frå 1997 til 2000 var han Venstre sin statssekretær ved statsministerens kontor. I førre stortingsperiode jobba han igjen som politisk rådgjevar for Venstre si stortingsgruppe.
Bondeungdomslaget i Oslo
Laget vart stifta i ei tid då svært mykje ungdom frå bygdene (bondeungdom) flytta inn til hovudstaden for å skaffe seg arbeid. Berre frå 1890 til 1900 flytte det 75.000 menneske til Kristiania-området. Den sterke industrialiseringa på denne tida førte til ei stor sosial omvelting. Det var vanskelege levekår, både sosialt og kulturelt. Mange følte seg bortkomne, heimlause og møtte manglande respekt både for måten dei snakka på og tradisjonar dei tok med seg. Samstundes var landet midt oppe i den politiske striden om unionen med Sverige. Det var klassekamp mellom bondestanden og radikale byborgarar på den eine sida og embetsmannsklassen på den andre. Det var også ein sterk vekst i organisasjonslivet, og både mållag og ungdomslag voks fram over heile landet.
Bondeungdomslaget i Oslo vart altså skipa som ein del av ei politisk rørsle, men òg for å skape ein sosial og trygg samlingsplass for innflyttarar.
Per Tore Woie
I 2009 utnemnde Unge Venstre Woie til æresmedlem.
Bondeungdomslaget i Oslo
I dag har laget fem særlag: Idrottslaget, Leikarringen, Songlaget, Teaterlaget og Barnelaget. Særlaga har eigne årsmøte, men er underlagde årsmøtet i BUL i Oslo. I tillegg vel årsmøtet medlemer til bunadnemnda, målnemnda og kvart sitt styre for dei to hyttene i Nordmarka, Røkleivhytta i Sørkedalen og Bondehytta i Nittedal.
Laget eig 100 % av selskapet Bøndenes Hus AS, som eig bygarden Rosenkrantz' gate 8 og forretningane Heimen Husflid, Den Norske Husfliden, Hotell Bondeheimen og Kaffistova (kafeteria). Forretningsdrifta gjev mykje av det økonomiske grunnlaget for laget. Laget var tidlegare involvert i mykje anna forretningsdrift, mellom anna Oslo Nye Sparebank, fleire kaffistover, utleige av hyblar til landsungdom, avisa Den 17de Mai, avisa Gula Tidend, kiosk, tobakksutsal, forlagsdrift, plateselskap og bokhandel.
Bondeungdomslaget i Oslo er største aksjonær i Det Norske Teatret med 11 % av aksjane.
Styreleiarar Fyrste leiar ved skipinga i 1899 var Klaus Sletten. 1989-1992: Atle Faye 1992-1993: Kari Bjørke 1993-1994: Gunnar Rogneflåten 1994-1997: Sølvi Egner-Kaupang 1997-2000: Olav Kårevik 2000-2002: Vidar Lund 2002-2005: Arne Nordvi 2005-2007: Terje Svindseth 2007-2010: Wenche Blomberg 2010-2011: Arne Nordvi 2011-2014: Sveinung Helgheim 2014-d.d.: Terje Svindseth
Europaveg 6 i Sverige
Europaveg 6 i Sverige er ein svensk stamveg som går mellom Svinesund og Trelleborg. Vegen er 490 km lang, og ein del av europaveg 6.
Åarjel-Saemiej Gïelh
Åarjel-Saemiej Gïelh (Sørsamiske røyster) er ei gruppering av unge sørsamar som stilte til val til Sametinget hausten 2009 frå Sørsamisk valkrins. Alle kanditatane på lista var 33 år eller yngre. Fyrstekandidat var Ellinor Marita Jåma frå Grong.
Fiolinsonate nr. 19 av Mozart
'''Fiolinsonate nr. 19 i Ess-dur''' (K 302) vart komponert av Wolfgang Amadeus Mozart i mars 1778 i Mannheim i Tyskland og vart først publisert same året som ein del av samlinga Opus 1, som var dedisert Marie Elisabeth, kurfyrstinne av Pfalz og som vert kalla Pfalz-sonatane.
Flodaigh i Ytre Hebridane
Flodaigh er ei lita øy i Loch Roag på vestsida av Lewis i Ytre Hebridane i Skottland. Ho er om lag 33 hektar stor og det høgaste punktet på øya ligg 48 meter over havet. Namnet kjem frå norrønt for «flat øy».
Fiolinsonate nr. 19 av Mozart
Verket består av to satsar:
Flodaigh i Ytre Hebridane
Øya var busett fram til 1827 då ho vart reinska for folk slik at ein kunne nytte ho til sauehald..
Den vesle øya Gousam ligg nordaust for Flodaigh og dei større øyane Fuaigh Beag og Fuaigh Mòr lenger aust.
Jødar
Jødar er medlemmer av religionen jødedom og/eller medlemmer av ei folkegruppe, eller ei gruppe nærskylde folkegrupper, som hovudsakleg praktiserer jødisk religion.
I sin tilsynelatande motsetnad mellom ein klar etnisk/kulturell definisjon på den eine sida og relativt stor geografisk spreiing og lokal variasjon i språk og kultur og tildels genetikk på den andre, er problema med ein klar definisjon ikkje ulike dei tilsvarande problema med definisjonen av sigøynarar som folkegruppe.
Legal definisjon av ‘jøde’ etter halakhá
Etter rabbanittisk-jødisk religiøs lov (sjå Halakhá) er du jøde om du (1) er fødd av ei jødisk mor eller (2) om du har konvertert til jødedommen. Nokre andre jødiske grupper reknar farsarven som avgjerande for om nokon er jødisk. I dei moderne rabbanittisk-jødiske retningane reformjødedom og rekonstruksjonistisk jødedom godtek mange rabbinarar nokon som jødisk anten dei har jødisk mor eller far, så lenge dei har fått ei jødisk oppseding.
Prestar og levittar
I følgje Bibelen var israelsfolket opphavleg inndelt i tolv stammar. Dette stammesystemet braut i hovudsak saman for over 2000 år sidan, med unntak av Levi (levittane), med si undergruppe kohaním (prestar). Desse to gruppene har framleis sine spesifikke rollar i synagogen — noko som kan ha vore med på å halde oppe identiteten deira. Stammetilknytinga blir, i motsetnad til det å vera jøde, arva på farssida.
Konvertering
Det jødiske synet på misjon og konvertering har variert mykje gjennom historia og varierer òg mykje mellom ulike jødiske grupper. I askenasisk ortodoks jødedom er hovudsynet at misjon er ulovleg og at konvertering bør vera ein lang prosess med høge krav. Andre retningar av jødedommen har for det meste meir toleranse for misjon og ein noko enklare konverteringsprosess — noko som fører med seg at ikkje-ortodokse konverteringar ofte ikkje blir godtekne av ortodokse rabbinarar.
Etnisk inndeling
Viktige etniske undergrupper av jødar inkluderer dei relativt nærskylde sefardiske, italienske og askenasiske jødane, og i tillegg mange undergrupper av mizrahiske jødar. Grupper som skil seg sterkare ut inkluderer mellom anna Beta Israel frå Etiopia og bené Israel frå India.
Språk
I dei fleste jødiske gruppene er hebraisk det grunnleggjande språket for kulturelt samanbindande religiøse ritual, inkludert livssyklusritual. Dei tradisjonelt sett viktigaste unntaka er Beta Israel og bené Israel, som hadde mist hebraisk som språk ein gong føre nyare tid. Viktige språk med halvsakral status inkluderer arameisk i dei fleste jødiske gruppene, og lokalt òg språk som jødearabisk, spansk, jødespansk, portugisisk, gresk og jiddisch.
Morsmål har tradisjonelt vore eit av språka nemnde ovanfor eller andre lokale språk i området der ein budde.
Blant askenasiske jødar har jiddisch vore morsmål sidan mellomalderen, og sjølv om talet på jødar med jiddisch morsmål er sterkt redusert i vår tid, har språket framleis brei appell som kulturelt ikon bland askenasiske jødar — særleg i Europa og Nord-Amerika
Hebraisk gjekk av bruk som morsmål ein gong kring byrjinga av den moderne tidsrekninga, men var gjennomgåande bruka i religiøs samanheng ved sida av araméisk og etterkvart arabisk. Frå kring 1000-talet av vart hebraisk bruka i aukande grad for dikting, jødisk teologi, filosofi og vitskap.
Som munnleg spontanspråk har hebraisk vore i bruk i varierande grad i handel, jødisk utdanning og internasjonalt samkvem meir eller mindre kontinuerleg. I Éres Jisraél (det historiske Israel, delar av det historiske landskapet Palestina) har hebraisk vore mykje i bruk (ved sida av arabisk og jødespansk) blant sefardiske og mizrahiske jødar sidan slutten av 1400-talet.
Hebraisk som morsmål vart atterinnført av hovudsakleg askenasiske jødar med grunnlag i lokal sefardisk dagleg uttale sist på 1800-talet.
Matkultur
Ein vesentleg samlande faktor for jødar som etnisitet er matkulturen. Det er særleg tre faktorar som bind dei ulike tradisjonane saman:
Jødar i Noreg
I hovudtrekk har askenasiske jødar vore nekta innreise og busetjing i Noreg frå 1600-talet og fram til 1814, med enkelte periodar der innreise (men ikkje busetjing) lét seg gjera med leidebrev. Sefardiske jødar hadde for det meste innreise- og bustadsrett føre 1814, men svært få nytta seg av dette.
Frå 1814 av var det totalt innreiseforbod for alle jødar. Sefardiske jødar fekk atterstadfest innreise- og busetjingsretten av den norske høgsteretten i 1845, men askenasiske jødar fekk ikkje innreise- og busetjingsrett før grunnlovsendringa i 1851.
Sidan slutten av 1800-talet har det eksistert jødiske trussamfunn i Oslo og Trondheim. På første halvdel av 1900-talet var det òg mindre jødiske samfunn i byar som Bergen, Drammen og Kristiansund, men desse vart stort sett lagt øyde under Andre verdskrigen med nazistane sin deportasjon av norske jødar i 1942 til dødsleirane i Auschwitz.
I dag er jødar offisielt definerte som nasjonal minoritet i Noreg.
Tatsuya Murata
Tatsuya Murata er ein tidlegare japansk fotballspelar.
Han spela for klubbane Verdy Kawasaki, Consadole Sapporo, Vegalta Sendai og Omiya Ardija.
Innsjøar på Irland
Dette er ei liste over innsjøar i Nord-Irland og i Republikken Irland. Dei fleste irske innsjøar vert kalla lough, som kjem av det gamalirske ordet loch, som har same tyding i Skottland.
Det er mange innsjøar på Irland og dei fleste av dei heiter noko med lough. Denne lista inneheld berre innsjøar som er geografisk, geologisk eller historisk viktige.
Bleikvassli kyrkje
Bleikvassli kyrkje er ei langkyrkje frå 1955 i Bleikvasslia i Nordlands-kommunen Hemnes. Ho er soknekyrkje for Bleikvassli sokn i Indre Helgeland prosti.
Byggverket er i tre og har 190 plassar. Arkitekt for kyrkja var Torgeir Alvsaker.
Rathlin
Rathlin (irsk Reachlainn) er ei øy utanfor kysten av County Antrim i Nord-Irland og er det nordlegaste punktet i Nord-Irland. Ho ligg 10 km frå fastlandet og er den einaste busette øya utanfor Nord-Irland og den nordlegaste busette øya på irskekysten. Øya er forma som ein L og er 7 km frå aust til vest og 4 km frå nord til sør. Øya ligg berre 25 km frå Mull of Kintyre, sørenden på Kintyrehalvøya i Skottland.
Øya har ferjesamband frå Church Bay til Ballycastle på fastlandet, som ligg 10 km unna.
Natur
Rathlin er ein av 43 spesielt verna område i Nord-Irland. Her finn ein store koloniar med sjøfugl, inkludert krykkje, lundefugl og alke. Klippene på øya er 70 meter høge.
Historie
I følgje Ulster-annalane var Rathlin den første irske øya som vart plyndra av vikingane då kyrkja og bygningar på øya vart brend i 795.
Rathlin var åstad for ein massakre i juli 1575 då jarlen av Essex sende ein styrke til øya leia av Francis Drake og John Norreys. Engelskmenna tok livet av hundrevis av kvinner og born i MacDonnell-klanen som heldt til her.
Det første kommersielle trådlause telegrafsambandet i verda vart oppretta mellom East Lighthouse på øya til Kenmara House i Ballycastle den 6. juli 1898.
Tidlegare hadde øya rundt tusen innbyggjarar, men i dag er det berre 75 fastbuande att. Det kjem derimot mange folk til øya om sommaren og dei fleste kjem for å sjå klippene og den store bestanden av sjøfugl.
Iławka
Iławka (tysk Eylenz) er ei lita elv i Polen i Ermelandskmasuriske voivodskap. Ho renn frå innsjøen Jeziorak, gjennom innsjøen Iławskie, og munnar ut i elva Drwęca. Den einaste større byen langs elva er Iława.
Yoshinori Abe
Yoshinori Abe er ein tidlegare japansk fotballspelar.
Han spela for klubbane Verdy Kawasaki, Vegalta Sendai, Tosu Futures, Shonan Bellmare og Kawasaki Frontale.
Ebba Haslund
Ebba Margareta Haslund Halvorsen, kjend som Ebba Haslund, var ein norsk forfattar og samfunsdebattant. Ho debuterte som forfattar med novellesamlinga Også vi i 1945 og fortsette å skrive bøker livet ut. I tillegg arbeidde ho som omsetjar, litteraturkritikar, forlagskonsulent og radiokåsør. Ho var formann i Den norske Forfatterforening frå 1971 til 1975 og ho hadde mange andre verv i råd, styre og organisasjonar. I Stortingsperioden 1961–1965 var ho fyrste vararepresentant for Akershus Høgre. Ho var heidersmedlem i Norsk kvinnesaksforening og Den norske Forfatterforening.
Delstaten San Luis Potosí
San Luis Potosí (òg SLP eller San Luis) er ein av Mexicos 31 delstater. Han ligg i sentral-nordlege delen av landet og har eit areal på 62 849 km². Delstaten grensar til Coahuila i nord, Nuevo León i nord-aust, Tamaulipas og Veracruz i aust, Hidalgo, Querétaro og Guanajuato i sør, og Zacatecas i nord-vest.
San Luis Potosí har eit folketal på like over 2 400 000 innbyggjarar (2005). Hovudstaden og største byen er San Luis Potosí. Andre store byar er Ciudad Valles og Matehuala.
Delstaten vart oppkalla etter Kong Louis IX av Frankrike.
Bjørnskinn kyrkje
Bjørnskinn kyrkje ligg på Bjørnskinn i Andøy kommune i Nordland. Ho er soknekyrkje for Bjørnskinn sokn i Vesterålen prosti. Kyrkja er ei langkyrkje i tre. Ho vart vigsla i 1885 og har 340 plassar. Arkitekt for kyrkja var Johan Kunig.
Dagens kyrkje vart bygd då den gamle kyrkja på staden var blitt for lita. Den gamle kyrkja vart bygd rundt 1740 og ho vart riven for å gje plass til nykyrkja. Det har tidlegare stått ei tredje kyrkje på staden, nærare fjellet. Ho vart teken av eit snøras på 1700-talet.
Inventar
Orgelet i Bjørnskinn kyrkje er bygd i 1860, og har stått i denne kyrkja siden 1936.
Elton
Elton kan visa til:
Ina i Polen
Ina er ei elv nordvest i Polen og ei sideelv til Oder.
Elva har utspringet sitt ved Inskosjøen (polsk jezioro Ińsko) og renn gjennom fleire mindre vatn. Elva munnar ut i Oder ved byen Police. Ho har ei lengd på 129 km og eit nedslagsfelt på 2189 km².
Dei største byane langs Ina er:
Sven-Roald Nystø
Sven-Roald Nystø er ein lulesamisk politikar frå Hellemobotn i Tysfjord. Han er utdanna cand.polit frå Universitetet i Tromsø.
Før han vart sametingspresident var han visepresident under Ole Henrik Magga. Han sat og i Samerettsutvalet, og han var leiar for Urfolksutvalet i Barentssamarbeidet.
Flodday i Sound of Barra
Flodaigh eller Flodday er ei øy nordaust for Barra i Sound of Barra i Ytre Hebridane i Skottland. Namnet kjem frå norrønt for «flat øy».
Berggrunnen på øya er gneis med rikt jordsmonn oppå. Ei grunne nord for øya endar i skjeret Snagaras.
Det levde éin familie på Flodaigh fram til ho vart reinska for folk i 1851.
Turlough
Ein turlough eller turlach er ein unik type periodisk innsjø som forsvinn og dukkar opp att og som ein berre finn i kalksteinsområde på Irland, hovudsakleg vest for elva Shannon. Ein meiner at namnet kjem av det irske tuar loch, som tyder «tørr innsjø». Ein finn innsjøane i karstområde på Irland. Dei er òg til stor interesse for forskarar. Geomorfologar er interessert i korleis turloughar vert danna, hydrologar prøver å forklare kva som fyller innsjøane, medan botanikarar studerer den uvanlege vegetasjon på botn av innsjøane og zoologar studerer dyrelivet ein finn nær dei.
Takashi Yamaguchi
Han spela for klubben Verdy Kawasaki.
Fiolinsonate nr. 20 av Mozart
'''Fiolinsonate nr. 20 i C-dur''' (K 303) vart komponert av Wolfgang Amadeus Mozart i mars 1778 i Mannheim i Tyskland og vart først publisert same året som ein del av samlinga Opus 1, som var dedisert Marie Elisabeth, kurfyrstinne av Pfalz og som vert kalla Pfalz-sonatane.
Verket består av to satsar:
Kjelder
''
Bogen kapell i Ofoten
Bogen kapell er ei langkyrkje frå 1920 i Evenes kommune i Nordland fylke. Kapellet høyrer til Evenes sokn i Ofoten prosti.
Engelbrektsopprøret
Engelbrektsopprøret er namnet på eit opprør i Sverige frå 1433 til 1436 med sentrum i Dalarna og Bergslagen i Sverige som spreidde seg over heile Svealand og Götaland. Opprøret fekk namnet sitt etter Engelbrekt Engelbrektsson. Opprøret førte til at Engelbrekt blei vald til rikshøvedsmann og at kong Erik av Pommern blei avsett, og inleidde oppløysinga av Kalmarunionen.
Opprøret byrja i 1433 etter misnøye med den lokale futen i Västerås, den danske Jens Eriksen «Jösse Eriksson». Erik av Pommern, som var konge av Sverige, Danmark og Norge under Kalmarunionen, hadde overført klagene til riksrådet. Rådet fann at klagene stemde, men fogden blei ikkje avsett. Opprøret varte til 1436 og blei formelt bilagt ved ein seremoni på Stora torget i Kalmar etter at kongen hadde gått med på å styre saman med riksrådet.
Ongel
Ein ongel, angel eller ein fiskekrok (før 2012 også ongul) er ein meir eller mindre bøygd gjenstand som er festa til eit snøre for å fange fisk. Han er laga av eit relativt hardt materiale og er spiss i den eine enden. I andre enden vert det til vanleg festa eit snøre. Spissen har ofte mothake som vert kalla agnhald eller agnor. Menneska har laga fiskekrokar av materiale dei har rådd over. Ein finn dei av tre, bein, skjel, stein og ulike metall. Onglane har over lang tid hatt same grunnforma. Ein heller lang legg med eit auge, eller ei plate, til å feste snøre i. Så har ongelen ein bøy opp mot spissen.
Det finst enkle onglar laga for linefiske, doble for til dømes flugefiske og tredoble onglar laga for pilkar og fiskeslukar.
For å få fisken til å bite, kan fiskaren egne ongelen med eit agn, kle han med ein gummimark, træ på ein ulltråd eller feste han til ein sluk eller ein pilk.
Treonglar
Dei første onglane menneska laga, var truleg av tre. Ein finn restar av gamle trekrokar mange stader på jorda. Fordi tre lett rotnar og går i oppløysing, er det vanskeleg å seie når dei vart tekne i bruk. Treonglane vart laga av eit hardt treslag, til dømes einer. Dei vart tørka på sterk varme, eller spissen vart brend så han skulle verte hard. Slike onglar var i bruk i Lofoten til slutten av 1800-talet. Dei som brukte desse onglane, meinte dei hadde klare fordelar. Mellom anna la dei seg ikkje heilt i botnen, slik tyngre krokar ville gjere. Agnet vart då ikkje så lett øydelagd av smådyr på botnen. Gamle treonglar er ofte samansette av fleire delar. Ei surring held dei ulike delane på plass. Spissen er ofte av eit særleg hardt materiale.
Beinonglar
Krokar av bein og horn har og vorte mykje brukt. I Mähren i Tsjekkia har ein funne opp mot 20 000 år gamle beinonglar. I Danmark er dei eldste funna om lag 8000 år gamle. I Vistehola på Jæren er det gjort funn frå om lag same tid. Onglane av bein er ofte runde i forma. Det kan kome av at den naturlege rundinga på beinet eller hornet har varte brukt når ein skulle forme ongelen. Dei eldste er ofte enkle og manglar til dømes agnor. Liksom treonglane er dei av bein ofte samansette av fleire deler. Grunnen til dette er truleg at dei då vil verte sterkare. Beinkrokar vart og brukte lenge etter metallonglane kom i bruk.
Onglar av metall
Det vart tidleg laga onglar av metall, både kopar og bronse. Det er mellom anna gjort rike funn av bronseonglar på Kreta. Like eins har ein funne svært forseggjorde eksemplar i Pompei og Herculaneum. Gamle jarnonglar er oftast skada eller øydelagde av rust. Dei eldste ein har funne i Noreg er frå om lag år 400. Særleg er eit eksemplar frå Bykle godt bevart.
Etter den tid har ein fleire funn av gamle jarnkrokar, mellom anna frå Gokstadskipet. Utover i mellomalderen fekk ein handverkarar som spesialiserte seg på å lage onglar og nåler. Det var ikkje uvanleg at ongelen vart laga av ei nål. Dei som laga onglar vart kalla ongelmakarar på Vestlandet og i Nord-Noreg, og nålemakarar på Austlandet. Heimesmidde krokar kjenner ein ofte på ei kantete form. Utviklinga av sportsfiske, særleg i England, var med på å betre kvaliteten på onglane. Dei engelske onglane fekk ry på seg for å vere dei beste.
Då linefisket vart ein vanleg fangstmåte vart etterspørselen stor. Produksjonen i Noreg auka. I 1731 kjenner ein til at det vart eksportert eit større kvantum lange- og hyseonglar til Shetland frå Bergen. I utlandet, særleg i England, prøvde ein med industriell framstilling av onglar. Lenge måtte produksjonen foregå i fleire prosessar. Dei første som klarde å lage ein ferdig ongel i ein maskin var O. Mustad & Søn på Gjøvik. Dei engelske krokane hadde så godt omdøme og fiskarane var vane å bruke dei. Difor gjekk det lang tid før Mustad sine onglar fekk noko større avsetnad. No er dei av dei største produsentane i verda.
Andre metodar for snørefiske
Fisking med fiskestikke har vorte brukt heil til våre dagar. Ein festar då snøret midt på ein pinne som er tilspissa i båe endane. Når fisken sluker pinnen og fiskaren rykkjer i snøret, set stikka seg ofte fast, og fisken kan dragast inn. På fiskestikka har det ofte vorte brukt levande agn. Fiskaren stikk henne då gjennom kjøtet på den levande agnfisken for å feste han. Fiskestikka kan vere laga av tre, bein, stein eller metall. Ho har og vorte brukt til fuglefangst.
Fiskaren kan og prøve å fange fisk ved at tennene på fisken skal setje seg fast. Det kan vere ved at ein klump edderkoppspinn har vorte fest til snøret. Ein kjenner og til at silke, plantefibrar og menneskehår har vore brukt slik.
Ivan Ivanovitsj Polsunov
Ivan Ivanovitsj Polsunov (ru. Иван Иванович Ползунов) etter den gregorianske) var ein russisk oppfinnar, som er kjend for å ha laga den fyrste tosylindra dampmaskina.
Den fyrste dampmaskina til Polsunov, som var av atmosfæretypen, var ferdig i 1763. For denne oppfinninga vart han utnemnd til løyntnant (Поручик) av Katarina II av Russland.
Delaware
Delaware er ein delstat ved austkysten av USA. Hovudstaden er Dover medan den største byen er Wilmington. Delstaten var den fyrste som vart innlemma i USA. Delaware er den nest minste av delstatane i USA, etter Rhode Island. Han grensar mot Maryland og Pennsylvania.
Geografi
Delaware utgjer den nordaustlege delen av Delmarva-halvøya som ligg mellom Chesapeake Bay og Delaware Bay. Området høyrer til den atlantiske kystsletta, og består av ei fruktbar, flat slette som sjelden når høgare enn 20 moh. Helt i nordvest hever låge åsparti seg opp til 134 moh. Delaware har temperert klima.
Historie
Delaware var ein av dei tretten koloniane som tok del i den amerikanske revolusjonen som førte til sjølvstende for USA. Han var den første staten som ratifiserte den amerikanske grunnloven, den 7. desember 1787, og er dermed blitt kjend som den første amerikanske delstaten eller «The First State».
Næringsliv
Delstaten er hovudsakleg ein industristat, men vel halvparten av landarealet blir nytta til jordbruk. Dei viktigaste produkta er soyabønner, mais, asparges og fjørfe (broilerar). Industrien er konsentrert i og omkring Wilmington og omfattar mellom anna skipsverft, bilfabrikkar, kjemisk industri (Du Pont de Nemours) og bomullsindustri. Chesapeake and Delaware-kanalen, som går gjennom nordre delen av delstaten, har stor økonomisk tyding.
Aili Keskitalo
Aili Keskitalo er ein samisk politikar frå Kautokeino. Keskitalo har vore leiar i Norske Samers Riksforbund sidan 2003. Keskitalo har vore president i Det norske sametinget 2005–2007, 2013-16 og frå 2017.
Moskusfe
Moskusfe (Ovibos moschatus), òg kalla moskusokse og moskusku, er ein arktisk, sterktluktande jortar. I vår tid finst moskusfet naturleg i arktisk Nord-Amerika og på Grønland. Fram til siste istida fanst det òg moskusfe i Europa, og det finst i dag òg små flokkar etter utsette dyr i Noreg, Sverige og Sibir.
Aili Keskitalo
Aili Keskitalo har ein mastergrad i frå Handelshøjskolen i København der ho samanlikna norsk og grønlandsk skolesystem. Ho er dotter av Jan Henry Keskitalo, som var den første rektoren ved Samisk høgskole i Kautokeino, og Ellen Marit Guttorm, som var lærar og samisk lærebokforfattar.
Moskusfe
Arta stammar opphavleg frå Alaska, arktisk Canada og Grønland, men den har og blitt introdusert ei rekke andre stader, mellom desse Noreg. Det er gjort fossile funn av moskusdyr i Noreg som viser at artat eller ein stor nær slektning må ha levd naturleg her under siste istid, men han vert altså ikkje rekna som ei naturleg art her, sjølv om han er ønska og beskytta av myndigheitane.
Moskusfe er einaste art i slekta Ovibos og tilhøyrer oksefamilien (Bovidae), der han sorterer under underfamilien Antilopinae, som består av antiloper, gaseller og deira næraste slekt. Dei næraste slektningane til arten er artane i gruppa med sauer og geiter.
Moskus i Noreg
På 1900-talet vart det utsett moskusfe kring Dovrefjell (frå 1932 av) og på Svalbard (1929). Det er no ein stabil moskusstamme på Dovrefjell, men på Svalbard er dei utdøydde.
Tsuyoshi Yamamoto
Tsuyoshi Yamamoto er ein tidlegare japansk fotballspelar.
Han spela for klubben Verdy Kawasaki.
Test for Echo
Test for Echo er det 16. albumet av det kanadiske progressive rockebandet Rush. Albumet vart utgjeve i 1996 på Atlantic Records.
Tittelsporet, «Test for Echo», nådde toppen av mainstream rock-lista i USA. «Resist» utvikla seg etterkvart til å bli ein akustisk «folkesang» på Vapor Trails og R30-turneane. «Limbo» vart den mest spelte instrumentale songen til bandet.
På tida då plata vart utgjeve vart tekstane til Rush ganske mykje kortare, men gjennomsnittslengda vart på rundt 4-5 minutt.
Lister
Album - Billboard (Nord-Amerika)
Kaikohe
Kaikohe er ein småby og administrasjonssenteret i Far North District på New Zealand, om lag 260 km frå Auckland. Det er den største innlandsbyen og den byen som ligg høgast over havet i regionen Northland.
Ved folketeljinga i 2006 var folketalet i Kaikohe 4113. Byen er eit livleg handels- og tenestesenter for eit vidstrekt landbruksdistrikt med eit oppland på omkring 28 000 menneske.
Historikk
Staden var opphavleg ein maorilandsby kalla «Opango». Kaikohe er kjend som kultursenteret til den store Ngā Puhi-iwien. Tidleg på 1800-talet plyndra ein rivaliserande maoristamme landsbyen, og rømlingar overlevde i lundar av eit lokalt treslag, kohekohe (Dysoxylum spectabile) på Tokareireia (Kaikohe Hill). Etter denne hendinga vart landsbyen kjend som «Kaikohekohe» (kai tyder 'mat'), men dette vart seinare avkorta til «Kaikohe».
Krigarhøvdingen Hone Heke slo seg ned i Kaikohe etter at stridane var over, og døydde der i 1850. Nevøen hans, som også heitte Hone Heke (parlamentsmedlem for valkrinsen Northern Maori), budde òg i Kaikohe. I april 1911 vart eit monument av han avduka på Kaikohe Hill av fungerande statsminister, Sir Tui Carroll. Ein park i byen har fått namn etter Rawiri Taiwhanga, ein maori som svært mykje tyder på var den første kommersielle meieribrukaren på New Zealand. Han mjølka kyr og selde smør alt i 1834. Jarnvegen nådde fram til byen i 1914, og dette førte til ei sterkare utbygging av landbruket i distriktet. Under den andre verdskrigen var byen base for eit amerikansk militærsjukehus og ei avdeling bombefly. I byen ligg også ein «pionerlandsby», eit 1800-tals northlandssamfunn, attskapt med all sin fargerike atmosfære, historie og detaljar.
Geografi
Byen ligg i åssidene etter ein vulkan og er omgjeven av fleire tidlegare māori pa. Landskapet er for ein stor del bølgjande sletter, men i den vestlege enden av byen reiser Kaikohe Hill seg til 300 m.o.h., og herifrå er det utsyn over dei imponerande sanddynene på stranda langs Hokianga Harbour og over landsbygda mot sør og aust og til Mount Hikurangi (625 m.o.h.).
Nord for det vulkanske høgdedraget Putahi ligg innsjøen Lake Omapere, fem km lang, men berre to til tre meter djup. Kring fem km mot aust ligg den vesle landsbyen Ngawha Springs - staden der varme vasskjelder strøymer ut til overflata frå vulkanfeltet Ngawha geothermal field. Det nye fengselet i Northland ligg i nærleiken.
Sony α7S
Sony α7S er eit spegellaust systemkamera lansert 6. april 2014 av Sony. Det har ei CMOS-biletbrikke i 35 mm-format med ei oppløysing på 12,2 megapikslar.
Kameraet kan ta 5 bilete per sekund. Det kan òg ta opp video med 4K-oppløysing og ein biletfrekvens på 30 bilete per sekund med ein ekstern opptakar. På minnekortet kan det ta opp video med ei oppløysing på 1920 × 1080 pikslar og ein biletfrekvens på 60 bilete per sekund For bilete og video har det ein høgste ISO-verdi på. For bilete er den lægste ISO-verdien 50 mot 200 for video.
Noregsmeisterskapen i fotball for menn 1946
35 000 tilskodarar såg kampen som vart spelt på Ullevaal Stadion i Oslo. Dommar var Sverre Hermansen. Dette var sjette gongen Lyn vann ein Noregsmeisterskap.
Lyns vinnarlag: Tom Blohm, Eugen Hansen, Øivind Holmsen, Eilert Eilertsen, Kristian Henriksen, Adalbert Kjellberg, Marlow Bråthen, Lloyd Pettersen, Knut Osnes, Harry Boye Karlsen og Arne Brustad.
Finale
13. oktober:  – 3-2 e.e.o.
Kamienica
Kamienica er ei elv i Veslepolske voivodskap sørvest i Polen. Elva er ein del av nedslagsfeltet til Dunajec og Poprad. Ho renn gjennom Nowy Sącz.
Fiolinsonate nr. 21 av Mozart
'''Fiolinsonate nr. 21''' i E-moll, K. 304 er eit verk av Wolfgang Amadeus Mozart. Det vart komponert i 1778 medan Mozart var i Paris. Stykket vart komponert i same periode som mor til Mozart, Anna Marie Mozart, døydde, og stemninga i sonaten reflekterer dette. Det er det einaste instrumentale verket til Mozart i E-moll.
Kaczawa
Kaczawa (tysk Katzbach) er ei elv i Nederschlesiske voivodskap i Polen. Ho spring ut frå Bóbr-Kaczawa-fjella nær Kaczorów og renn nord og nordaustover gjennom byane Świerzawa, Złotoryja og Legnica. Etter ei lengd på 98 km munnar Kaczawa ut i elva Oder ved Prochowice.
Kaczawa mellom Legnica og Dunino var åstad for slaget ved Katzbach den 26. august 1813 under napoleonskrigane.
108 Hecuba
108 Hecuba er ein gansk stor og lys hovudbelteasteroide.
Hecuba går i bane innanfor asteroidefamilien Hygiea, men har har ingenting med familien å gjera bortsett i frå bana. Medan Hygiea-familien består av mørke C-type-asteroidar, består Hecuba av silikat og er av S-typen.
Asteroiden vart oppdaga av R. Luther den 2. april 1869, og namnsett etter Hekabe, kona til kong Priamos i legendane om den trojanske krigen.
Fool's Mate
Fool's Mate er debutalbumet til Peter Hammill frå det progressive rockebandet Van der Graaf Generator som soloartist. Tittelen er både ein referanse til sjakk og tarot. Det vart spelt inn i Trident Studios med den faste produsenten der, John Anthony. Albumet vart spelt inn i 1971, midt i ein av dei mest aktive periodane til Van der Graaf Generator. Hammill brukte albumet til å spele songar han hadde til overs, som var både kortare og enklare songar enn dei han skreiv for Van der Graaf Generator, og skreiv på det originale plateomslaget: «Dette er ikkje meint å vere ei slags melding om den noverande musikalske stillinga mi, men samstundes er det eit album som involverer ein stor del av meg, hovudsakleg eit tilbakeblikk på røtene mine.»
Gjestemusikarar på albumet var medlemmar av Van der Graaf Generator, medlemmar frå Lindisfarne og gitaristen Robert Fripp.
Den britiske musikkpressa var generelt særs positive til Fool's Mate. Melody Maker såg det som eit av årets album.
Plateomslaget var designa av Paul Whitehead, som òg laga omslaga til Van der Graaf Generator på den tida og andre band på Charisma, som Genesis.
Fool's Mate inneheld ein av dei mest populære kjærleikssongane til Hammill, «Vision», som han framleis speler på konsertane sine. Både «Vision» og «The Birds» var omarbeidde for Hammill-albumet The Love Songs i 1984.
I 2005 kom Fool's Mate ut på ny med ommastra lyd på EMI Virgin Records, med fleire bonusspor.
Innhald
Alle songane skrivne av Peter Hammill; utanom der andre er nemnde
Medverkande
Frå plateomslaget.
Skandinavisme
Skandinavisme er omgrepet for den rørsla som, med bakgrunn i slektskapet åt dei skandinaviske folka, påverka Noregs, Sveriges og Danmarks politikk kring midten av 1800-talet og som elles òg på ulike vis har arbeidd for å føre dei nærmare kvarandre kulturelt og samfunnsmessig sett. Den første tendensen til skandinavisme kom allereie på 1700-talet frå dei vitskaplege og litterære krinsane i Danmark, men dette skjedde under innverknad frå den meir kosmopolittiske grunnhaldninga på den tida. Den uvennskapen som så lenge hadde halde dei skandinaviske folka frå kvarandre byrja på denne tida å gå i gløymeboka: Dei skandinaviske folka burde i staden kjenne seg som brør.
Ein sped start
Allereie i 1761 var det ei einskild dansk røyst som tala for varig venskap mellom svenskar og danskar, og Gustav III av Sveriges besøk i København i 1787 vart helsa med ein artikel i tidsskriftet Minerva, der det vart skrive om kva glede ein kvar skandinav måtte kjenne over å sjå dei tre folka venskapleg vandre hand i hand. Ordet skandinav vart på denne måten smått om senn introdusert i språket. Eit par år seinare, 1792, heldt den danske professoren Jens Schielderup Sneedorff i Nordiska sällskapet i London eit føredrag om kor viktig «de tre nordiska rikenas förening» var. Skandinavisk literaturselskab vart danna 1796 i København og det utgav i mange år eit tidskrift, Skandinavisk Museum, som var meint å fremje dei litterære samband mellom dei to folka, men etter kort tid slutta tidsskriftet å publisere svenske bidrag. Frå Sverige kom det ei og anna imøtekommande røyst, som Frans Michael Franzén; dei byrja å leggje merke til den danske litteraturen, men framleis hadde det lite omfang.
På denne tida veksla politikken til dei skandinaviske styresmaktene mellom alliansar og krig. Mellom anna gjekk Danmark til åtak på Sverige då Napoleons gav ordre om det i 1808, og Gustav IV Adolf av Sverige la ulike planar for å erobra Noreg eller Sjælland. Under slike tilhøve var det ikkje merkeleg at Fredrik VI sine planar om å arva den svenske trona i 1809 og 1810 mislukkast, og lausrivinga av Noreg frå Danmark og deretter unionssambindinga med Sverige i 1814 verka snarast i antiskandinavisk lei.
Band blir bundne
Det litterære og akademiske sambandet som tok til på 1800-talet blei viktigare. Både danske og svenske skaldar møttest i den felles norrøne kulturarven. Helsinga frå Esaias Tegnér til Adam Oehlenschläger då han fekk doktorgraden sin i Lund 1829 var eit symbolsk teikn på at tida med uvennskap var forbi. Professorar og studentar ved Københavns og Lunds universitet tok til å vitja kvarandre, og samferdsla blei letta av at eit dampskipsamband blei oppretta mellom Malmö og Danmark i 1828. I 1839 vitja ei rekke studentar frå Lund København; desse skålte for den «nordiske treeininga». Same året starta den entusiastiske skandinavisten Fr. Barfod utgjevinga av eit nordisk tidsskrift, Brage og Idun, og det første skandinaviska naturforskarmøtet blei halde i Göteborg i 1839.
Når ein ser bort frå samarbeid innanfor vitskap og litteratur, fanst skandinavismen berre på det private plan. Unionskongen Karl Johan sette seg mot skandinavismen. Dette gjekk mellom anna fram i eit diplomatisk rundskriv datert 1837 frå Gustaf af Wetterstedt kor dei svenske utsendingane i Norden vart åtvara frå å endra den dåverande ordninga i Norden. Mot slutten av 1830-åra voks liberale krefter fram i Danmark i protest mot det kongelege eineveldet. Samstundes som interessa for dansk språk voks i Slesvig, vart spørsmålet om ei nærare tilknyting til Danmark for dette området intenst drøfta. Dei liberale partileiarane Orla Lehmann og Carl Ploug og avisa Fædrelandet var sentrale i argumentasjonen for ei innlemming i Danmark. I denne politiske kampen søkte dei danske liberalane støtte hjå andre nordiske folk, især i Sverige. Etter kvart blei Danmark si samling heilt sør til elva Eider skildra som ei felles skaninavisk kampsak. Denne saka vann særleg støtte mellom svenske studentar og etter kvart òg mellom studentkrinsar i Noreg. Fleire felles-nordiske studentmøter vart skipa til. Universitetsstudentar frå Lund drog i 1842 til København, der Barfod heldt ein tale for Norden si eining og fridom. I 1843 gjekk den fyrste store studentmarsjen frå København og Lund til Uppsala. Retorikken som vart nytta, var svulstig. Kampen for eit fordanska landområde mellom Eider og Kongeaa, var viktig òg i Sverige, sa Ploug i ein tale i Kalmar, og han kravde støtte frå svensk side.
Regjeringane var uroa. Karl Johan hadde avvist ei skandinavisk rørsle. Det gjorde òg etterfylgjaren kong Oskar 1. I 1844 vart eit planlagt studentmøte i København utsett etter krav frå kong Oskar. I 1845 vart det skipa til eit slik møte i København. Òg norske representantar møtte, og den skandinavistiske gledesrusen nådde eit høgdepunkt. Eit Skandinavisk selskab hadde vorte skipa i København alt i 1843.
Alkan
Alkan er nemninga på hydrokarbon som er bygd opp av karbon og hydrogen og der det berre er enkeltbindingar mellom desse atoma.
Eigenskapar
Alkan er ikkje løyselege i vatn. Kva eigenskapar alkana har, avgjerast av lengda på molekylkjedeene. Di lenger karbonkjeda er, di høgare er kokepunktet, og her ligg òg skilnaden på kva form alkana har ved romtemperatur (20 °C):
Nemning og struktur
Alle alkan har endinga an. Alkan har ei lenkjeform med to endar, men finst òg somsykloalkan som har ein ringstruktur. Desse kan vera med eller utan sidegreiner (sjå alkan med sidegreiner nedanfor).
Alkan utan sidegreiner
Eit alkan utgjerast av ei kjede karbonmolekyl der karbonatoma har enkeltbindingar til kvarandre og til maksimalt tal hydrogenatom. Alkan med fire eller færre karbonatom (metan, etan, propan og butan) har usystematiske hevdnamn, medan ein frå fem karbonatom og oppover følgjer gresk teljeform ut frå talet på karbonatom i kjeda (pentan, heksan, heptan, oktan, osb.).
Substituerte alkan
Alkan kan òg ha sidegreiner, såkalla substituentar. Dersom slike substituentar berre har karbon- og hydrogenatom, kallast dei for alkylgrupper. Alkan kan òg ha halogen som substituentar. Alkyl får namn etter talet på karbonatom, med endinga -yl. Hovudkjeda nummererast slik at første substituentgruppe får lågast mogleg nummer. Dei lokaliserast deretter ut frå namnet deira og kva karbonatom dei er festa til.
Ved fleire identiske grupper brukast prefiks (di-, tri-, osb.). Om to eller fleire substituentar er til stades, nemnast dei i alfabetisk rekkefølgje og eventuelle prefiks blir då sett bort i frå. Dersom substituenten er eit halogen nyttast halogenet sitt namn framfor alkannamnet.
Milkessa
Milkessa er eit mannsnamn frå Etiopia som særleg blir brukt av oromoar. Det kan også brukast som etternamn.
Junichi Watanabe
Junichi Watanabe er ein tidlegare japansk fotballspelar.
Han spela for klubbane Verdy Kawasaki og Shonan Bellmare.
Harry Nilsson
Harry Edward Nilsson III, også kjent som Nilsson, var ein amerikansk låtskrivar og vokalist. Han var kjend for sine vittige tekstar og si stemme, som spente over tre og ein halv oktav.